CELEX: 32005R0202
Language: hr
Date: 2005-01-18 00:00:00
Title: Uredba Vijeća (EZ, Euratom) br. 202/2005 od 18. siječnja 2005. o izmjeni Uredbe 422/67/EEZ, br. 5/67/Euratom o utvrđivanju prihoda predsjednika i članova Komisije te predsjednika, sudaca, nezavisnih odvjetnika i tajnika Suda i predsjednika, članova i tajnika Prvostupanjskog suda

01/Sv. 15
            
            
               HR
            
            
               Službeni list Europske unije
            
            
               117
            
         32005R0202
   
               L 033/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ, EURATOM) br. 202/2005
   od 18. siječnja 2005.
   o izmjeni Uredbe 422/67/EEZ, br. 5/67/Euratom o utvrđivanju prihoda predsjednika i članova Komisije te predsjednika, sudaca, nezavisnih odvjetnika i tajnika Suda i predsjednika, članova i tajnika Prvostupanjskog suda
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 210.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 123.,
   uzimajući u obzir Odluku Vijeća 2004/752/EZ, Euratom od 2. studenoga 2004. o osnivanju Službeničkog suda Europske unije (1),
   budući da:
   
               (1)
            
            
               Vijeće je Odlukom 2004/752/EZ, Euratom pri Prvostupanjskom sudu Europskih zajednica osnovalo sudski zbor koji odlučuje u službeničkim sporovima, poznat pod nazivom „Službenički sud Europske unije”.
            
         
               (2)
            
            
               Člankom 225.a šestim stavkom Ugovora o osnivanju Europske zajednice i člankom 140.b šestim stavkom Ugovora o osnivanju Europske zajednice za atomsku energiju predviđa se da se odredbe tih Ugovora koje se odnose na Sud primjenjuju na sudske zborove.
            
         
               (3)
            
            
               Potrebno je odrediti plaće, mirovine i naknade predsjednika, članova i tajnika tog Suda.
            
         
               (4)
            
            
               Stoga je potrebno izmijeniti Uredbu Vijeća br. 422/67/EEZ, br. 5/67/Euratom (2),
            
         DONIJELO JE OVU UREDBU:
   Članak 1.
   Uredba br. 422/67/EEZ, 5/67/Euratom mijenja se kako slijedi:
   
               1.
            
            
               naziv se zamjenjuje sljedećim:
               „Uredba Vijeća br. 422/67/EEZ, 5/67/Euratom od 25. srpnja 1967. o utvrđivanju prihoda predsjednika i članova Komisije, predsjednika, sudaca, nezavisnih odvjetnika i tajnika Suda, predsjednika, članova i tajnika Prvostupanjskog suda te predsjednika, članova i tajnika Službeničkog suda Europske unije”.
            
         
               2.
            
            
               umeće se sljedeći članak:
               „Članak 21.c
               1.   Podložno stavcima 2. i 3., odredbe ove Uredbe koje se odnose na predsjednika, članove i tajnika Suda te predsjednika, članove i tajnika Prvostupanjskog suda primjenjuju se i na predsjednika, članove i tajnika Službeničkog suda.
               2.   Osnovna mjesečna plaća predsjednika, članova i tajnika Službeničkog suda jednaka je iznosu koji se dobiva primjenom sljedećih postotaka na osnovnu plaću dužnosnika Europskih zajednica trećeg stupnja razreda 16 (trećeg stupnja razreda A*16 do 30. travnja 2006.):
               
                           —
                        
                        
                           predsjednik: 104 %,
                        
                     
                           —
                        
                        
                           članovi: 100 %,
                        
                     
                           —
                        
                        
                           tajnik: 90 %.
                        
                     3.   Mjesečna naknada za troškove reprezentacije iz članka 4. stavka 3. iznosi:
               
                           —
                        
                        
                           predsjednik: 554 EUR,
                        
                     
                           —
                        
                        
                           članovi: 500 EUR,
                        
                     
                           —
                        
                        
                           tajnik: 400 EUR.
                        
                     Predsjednik Službeničkog suda i predsjednici sudskih vijeća od tri suca tijekom obnašanja svoje dužnosti primaju i posebnu naknadu za funkciju u iznosu od 500 EUR mjesečno.”
            
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. siječnja 2005.
      
         
            Za Vijeće
         
         
            Predsjednik
         
         J.-C. JUNCKER
      
   
   
      (1)  SL L 333, 9.11.2004., str. 7.
   
      (2)  SL 187, 8.8.1967., str. 1. Uredba kako je zadnje izmijenjena Uredbom (EZ, Euratom) br. 1292/2004 (SL L 243, 15.7.2004., str. 23.).